In diesem brief wart er gelert,
wie er balt kumen mechte
in ir kamer unter der ert
durch ein heimlichen gange,
der durch ein fels den seinen eingang het
In einer dorenhecken groß.
der jüngling das ausspechte,
balt im wart geben dises loß,
er saumet sich nit lange;
sein leib mit leder er bekleiden tet
Und ließ sich hinab in den holen steine;
da stunt die frau und wart mit freuden seine,
fürt in durch den berk in ir kamer weite;
da noßen sie der liebe brunn
in honigsüßer freud und wunn,
das triben sie darnach ein lange zeite.